Målenormal

Ein målenormal er ein lekam, måleinstrument, referansemateriale eller målesystem som vert nytta til å definere, realisere, oppbevare eller reprodusere ei måleining eller ein eller fleire nøyaktige verdiar av ein målestorleik. 

I Noreg vert dei nasjonale normalane forvalta av Justervesenet. Til dømes er den nasjonale normalen for masse eit lodd på eitt kilogram som er ein kopi av prototypen som ligg i Paris. På lågare nivå kan normalane samanliknast og kalibrerast mot dei nasjonale normalane. 

Kjelder
Halbo, Leif. (2009, 14. februar). Målenormal. I Store norske leksikon. Henta 12. november 2013 frå http://snl.no/m%C3%A5lenormal.

Kategori:Målingar
Kategori:Standardverdiar